Elzette Steenkamp gesels met Catherine Snel oor die Afrikaanse Taalmuseum se opvoedkundige projekte | LitNet
Elzette Steenkamp, Catherine Snel 2012-06-07
Die Afrikaanse Taalmuseum (ATM) bied opvoedkundige programme wat veral fokus op die behoud van inheemse kennisstelsels en tradisies en moedertale (veral Afrikaans). Hoekom is dit so belangrik om 'n sin vir kulturele identiteit en behorendheid by leerders te kweek?
Taal is 'n baie kragtige instrument, veral vir die bewaring van ons tasbare én nietasbare erfenis. Dit is die medium waardeur mense uitdrukking gee aan hul gevoelens, hetsy deur middel van dig, sing, skryf ens. Leerders moet dit nie net as 'n gegewe beskou nie, maar moet ook die belangrike historiese, kulturele en sosiale waarde daarvan besef, want taal verskaf tog ook kulturele identiteit en behorendheid. Maar belangriker nog is om hul taal in konteks met veral die ander inheemse tale te plaas.
Skole kan ons kontak by 021 872 3441 of 'n e-pos stuur aan [email protected]. Skole kan ook ons webwerf besoek by www.taalmuseum.co.za.
Wat is die grootste uitdagings wat julle opvoedkundige inisiatiewe belemmer?
Baie skole vind dit moeilik om die busvervoer na die museum te dek. Baie van die leerders se ouers is werkloos of verdien 'n minimum-arbeidsloon en kan dus nie uitstappies na plekke soos museums bekostig nie. Baie skole is "geen-skoolgeld"-skole en is afhanklik van staatsubsidies.